Kavakinyo. Kavakinyo (, [kɐvɐˈkiɲu]), masheti — portugallarning kichik toʻrt torli cholgʻu asbobi. "Kawako" gitarasining kichik versiyasi. Portugaliya va Braziliyada keng tarqalgan. Tarixi. Kavakinyo XV asrda portugallar tomonidan Afrikaga, soʻngra Janubiy Amerikaga olib kelingan va bu yerda bu cholgʻu asbobini "cuatro" deb atashgan. XIX asr oʻrtalaridan Braziliyada keng tarqalib, asrning ikkinchi yarmida xuddi shu tarzda Havayi orollarida paydo boʻlgan. U bu yerda "ukulele" nomi bilan mashhur. Turlari. Portugalcha turi. Portugaliya kavakinyosi boshqa barcha turlar paydo boʻlishiga asos boʻlgan. Bu turni boshqalaridan pardalari sonidan farqlash mumkin. Portugaliya kavakinyosida pardalar soni 12 ta, Braziliya namunasi va kavakoda 17 tadir. Braziliya namunasi. Braziliya Kavakinyosi Portugaliyanikidan bir oz kattaroq va 17 pardaga ega. Kavako. Kavako — bu Braziliya kavakinyosining oʻlcham jihatidan kichikroq namunasi, hajmi boʻyicha Portugaliyanikiga oʻxshash. Ammo, Braziliya namunasidagi kabi 17 pardadan iborat.